Kochenbüttel

Kochenbüttel () is en Oort in de Gemeen Oterndörp (Samtgemeen Land Hadeln) in’n Landkreis Cuxhoben, Neddersassen.

Dat weer fröher en egen Oort vör de Stadt Oterndörp, is vondaag aver mit Oterndörp tohoopwussen un en Stadtdeel. De Oort weer fröher jümmer ünnerdeelt in de twee Delen Kochenbüttel-Dickenhoop un Kochenbüttel vör dat Door.

 Geografie 

De Oort liggt in de Masch von de Ünnerelv in Hadeln. Dat Water warrt över Gravens na de Mehm un na’n Haadler Kanaal hen afföhrt.

De Naveröörd sünd Beufleet, Nackenbüttel un Mahrdörp in’n Noordoosten, dat Noorderenn von Oosterbrook un Westerwöörden in’n Süüdoosten, Wellingsbüttel un Scholen in’n Süden, Oterndörp in’n Westen un de Hoff Mariendaal in’n Noordwesten.

 Historie 

Kochenbüttel kummt 1301 as Cachenbutle toeerst in de Oorkunnen vör.

To Kochenbüttel hett ok de Oostermöhl mit tohöört, de 1555 boot worrn is un bet in dat 20. Johrhunnert bestahn hett.

 Verwaltungsgeschicht 

De Oort hett vör 1852 to dat Kaspelsgericht Oosterenn-Oterndörp in dat Land Hadeln tohöört un denn von 1852 bet 1885 to dat Amt Oterndörp. Na 1885 weer dat in’n Kreis Hadeln. 1932 is dat Deel von’n Kreis Land Hadeln worrn un 1977 von’n Landkreis Cuxhoben.

De Oort hett bet 1929 to de Gemeen Oosterenn-Oterndörp tohöört. As düsse Gemeen 1929 oplööst worrn is, is Kochenbüttel an de Stadt Oterndörp kamen.

 Inwahnertall 

Kochenbüttel vör dat Door:

Kochenbüttel-Dickenhoop:

 Religion 

Kochenbüttel is evangeelsch-luthersch präägt un höört to dat Kaspel von de Severus-Kark in Oterndörp.

För de Kathoolschen is de Hillig-Krüüz-Kark in Oterndörp tostännig.

 Weertschop un Infrastruktur 

För Kochenbüttel is de freewillige Füürwehr Oterndörp mit tostännig.

 Verkehr 

Dör Kochenbüttel güng fröher de Bundsstraat 73, de nu aver mit en Ümtostraat üm Oterndörp rümgeiht. De B 73 föhrt in’n Westen över Olenbrook na Cuxhoben un in’n Süüdoosten över Neehuus, Kumbarg un Hemmoor na Stood.

De nächste Autobahn is de Autobahn 27 (Afsnidd Cuxhoben–Bremerhoben). De Opfohrt 1 Cuxhoben liggt so 15 Kilometer in’n Westen von Kochenbüttel an de B 73.

De nächste Bahnhoff is knapp twee Kilometer wied weg in’n Süüdwesten de Bahnhoff Oterndörp an de Nedderelvbahn von Cuxhoben na Hamborg.

 Scholen 

De Kinner ut Kochenbüttel gaht na de Grundschool Oterndörp.

 Footnoten 

 Weblenken 

Kategorie:Oort
Kategorie:Landkreis Cuxhoben